stanford-oval/wikipedia huggingface dataset:
สเปซเอ็กซ์ ครูว์-3

| SpaceX Crew-3 |
| --- | --- |
จรวดฟัลคอน 9 กับแคปซูล เอนดิวแรนซ์ ถูกปล่อยจากฐาน LC-39A พร้อมลูกเรือสเปซเอ็กซ์ ครูว์-3 บนยาน
รายชื่อเก่า: USCV-3

ประเภทภารกิจ: การส่งลูกเรือไปยังสถานีอวกาศนานาชาติ
ผู้ดำเนินการ: สเปซเอ็กซ์
COSPAR ID: 2021-103A
SATCAT no.: 49407
ระยะภารกิจ: 176 วัน 2 ชั่วโมง 39 นาที
 

ข้อมูลยานอวกาศ
ยานอวกาศ: Dragon
ชนิดยานอวกาศ: ครูว์ดรากอน
ผู้ผลิต: สเปซเอ็กซ์
มวลขณะส่งยาน: 12,055 kg (26,577 lb)
 

บุคลากร
ผู้โดยสาร: 4
รายชื่อผู้โดยสาร: ราชา ชารี ทอมัส มาร์ชเบิร์น มัสทีอัส เมาเรอร์ เคย์ลา แบร์รอน
เอ็กซ์เพดิชัน: Expedition 66 / 67
 

เริ่มต้นภารกิจ
วันที่ส่งขึ้น: 11 พฤศจิกายน 2021, 02:03:31 UTC
จรวดนำส่ง: ฟัลคอน 9 บล็อก 5 (B1067.2)
ฐานส่ง: ศูนย์อวกาศเคนเนดี, LC-39A
ผู้ดำเนินงาน: สเปซเอ็กซ์
 

สิ้นสุดภารกิจ
เก็บกู้โดย: MV Shannon
ลงจอด: 6 พฤษภาคม 2022, 04:43 UTC
พิกัดลงจอด: อ่าวเม็กซิโก
 

ลักษณะวงโคจร
ระบบอ้างอิง: วงโคจรรอบโลก
ระบบวงโคจร: วงโคจรต่ำของโลก
ความเอียง: 51.66°
 

Docking with สถานีอวกาศนานาชาติ
Docking port: Harmony forward
Docking date: 11 พฤศจิกายน 2021, 23:32 UTC
Undocking date: 5 พฤษภาคม 2022, 05:20 UTC 
Time docked: 174 วันและ 6 ชั่วโมง
 
 เครื่องหมายภารกิจสเปซเอ็กซ์ ครูว์-3   Chari, Marshburn, Maurer and BarronCommercial Crew Program← สเปซเอ็กซ์ ครูว์-2สเปซเอ็กซ์ ครูว์-4 →  Crew Dragon flights← Inspiration4Axiom Mission 1 →
สเปซเอ็กซ์ ครูว์-3 (อังกฤษ: SpaceX Crew-3) เป็นเที่ยวบินปฏิบัติการครั้งที่สามของยานอวกาศครูว์ดรากอน และเป็นเที่ยวบินที่มีลูกเรือเข้าสู่วงโคจรครั้งที่สี่ของคอมเมอร์เชียลครูว์โปรแกรม ภารกิจการปล่อยยานไปยังสถานีอวกาศนานาชาติสำเร็จเมื่อวันที่ 11 พฤศจิกายน ค.ศ. 2021 เวลา 02:03:31 น. UTC
การส่งลูกเรือครั้งนี้ทำให้จำนวนมนุษย์ทั้งหมดที่เคยไปอวกาศมีมากกว่า 600 คนโดยลำดับที่ 600 และ 601 คือเมาเรอร์และแบร์รอนตามลำดับ
ชื่อภารกิจ

แคปซูลยานครูว์ดรากอนได้รับการตั้งชื่อโดยทีมลูกเรือเริ่มต้นว่า เอนเดเวอร์ Endeavour สำหรับแคปซูลแรกและ รีซิลเลียน Resilience สำหรับแคปซูลสอง เมื่อวันที่ 7 ตุลาคม พ.ศ. 2564 มีการประกาศให้แคปซูลที่สามมีชื่อว่า เอนดิวแรนซ์ Endurance เพื่อเป็นเกียรติแก่ทีมงานสเปซเอ็กซ์และนาซาที่ฝ่าฟันการระบาดใหญ่ สร้างยานอวกาศและฝึกนักบินอวกาศที่จะบินไปด้วย ชื่อนี้ยังถูกตั้งเพื่อเป็นเกียรติแก่เรือสามกระโดง Endurance ที่เออร์เนส แชคเคลตันใช้ในโครงการสำรวจทวีปแอนตาร์กติกาในยุคจักรวรรดิอังกฤษ โดยเรือดังกล่าวได้ติดน้ำแข็งก่อนที่จะถึงแอนตาร์กติกาและจมลงในปี ค.ศ. 1915
ลูกเรือ

ผู้ได้รับเลือกคนแรกคือ มัสทีอัส เมาเรอร์ นักบินอวกาศชาวเยอรมันจากองค์การอวกาศยุโรป (ESA) ได้รับเลือกเมื่อเดือนกันยายน 2020 จากนั้นนักบินอวกาศสองคนของนาซา ราชา ชารี และทอมัส มาร์ชเบิร์น ได้รับเลือกเมื่อวันที่ 14 ธันวาคม 2020 ที่นั่งลำดับที่สี่นั้นแต่เดิมถูกสำรองไว้ให้กับนักบินอวกาศรัสเซีย นับเป็นจุดเริ่มต้นของข้อตกลงการแลกเปลี่ยนระหว่างนาซาของสหรัฐกับรอสคอสมอสของรัสเซียที่จะให้นักบินอวกาศของตนได้มีที่นั่งทั้งในยานโซยุซและยานคอมเมอร์เชียลครูว์ แม้ว่าสตีฟ จอร์ชิก ผู้อำนวยการนาซาในขณะนั้นได้ออกมากล่าวในเดือนเมษายน ค.ศ. 2021 ว่าข้อตกลงนี้ยังไม่น่าจะเริ่มได้จนกว่าจะปล่อยยานครูว์-3 แล้ว เดือนพฤษภาคม 2021 ที่นั่งลำดับที่สี่จึงเป็นของเคย์ลา แบร์รอนจากนาซา
ชารีเป็นนักบินอวกาศมือใหม่คนแรกที่สั่งการภารกิจอวกาศของนาซานับตั้งแต่สกายแล็บ 4 ในการส่งลูกเรือไปยังสถานีอวกาศสกายแล็บ ในปี ค.ศ. 1973 โดยในปีนั้น เจอรัลด์ คาร์ ซึ่งไม่เคยบินในอวกาศมาก่อน ได้เคยบังคับการลูกเรือสามคนในเที่ยวบิน 84 วันบนสกายแล็บ และยังเที่ยวบินอวกาศเที่ยวแรกของเมาเรอร์และแบร์รอนอีกด้วย
| ตำแหน่ง | นักบินอวกาศ | นักบินอวกาศ |
| --- | --- | --- |
ผู้บัญชาการ:  ราชา ชารี (Raja Chari), NASA เอ็กซ์เพดิชัน 66 / 67 ขึ้นสู่อวกาศครั้งแรก
นักบิน:  ทอมัส มาร์ชเบิร์น (Thomas Marshburn), NASA เอ็กซ์เพดิชัน 66 / 67 ขึ้นสู่อวกาศครั้งที่สาม
ผู้เชี่ยวชาญเฉพาะด้านภารกิจ 1 :  มัสทีอัส เมาเรอร์ (Matthias Maurer), ESA เอ็กซ์เพดิชัน 66 / 67 ขึ้นสู่อวกาศครั้งแรก
ผู้เชี่ยวชาญเฉพาะด้านภารกิจ 2 :  เคย์ลา แบร์รอน (Kayla Barron), NASA เอ็กซ์เพดิชัน 66 / 67 ขึ้นสู่อวกาศครั้งแรก
อ้างอิง:
| ตำแหน่ง | นักบินอวกาศ | นักบินอวกาศ |
| --- | --- | --- |
ผู้บัญชาการ:  Kjell N. Lindgren, NASA
นักบิน:  Robert Hines, NASA
ผู้เชี่ยวชาญเฉพาะด้านภารกิจ 1:  Samantha Cristoforetti, ESA
ผู้เชี่ยวชาญเฉพาะด้านภารกิจ 2:  Stephanie Wilson, NASA
อ้างอิง:
ชารีและแบร์รอน นักบินอวกาศสองคนแรกของนักบินอวกาศนาซากลุ่ม 22 (ชื่อเล่น The Turtles หรือ เต่า) ที่ได้ขึ้นสู่อวกาศโดยสเปซเอ็กซ์ครูว์-3 ได้นำตุ๊กตาเต่ายัดนุ่นติดตัวไปเพื่อใช้เป็นตัวบ่งชี้สภาวะไร้แรงโน้มถ่วง และเพื่อสื่อถึงกลุ่มนักบินอวกาศของพวกเขา นอกจากนี้ เพื่อรวมเรื่องราวของสมาชิกลูกเรือบนยานอีกสองคน เต่าตัวนี้ได้รับการตั้งชื่อว่า "Pfau" ซึ่งเป็นคำภาษาเยอรมันที่แปลว่า "นกยูง" สำหรับเมาเรอร์ซึ่งเป็นชาวเยอรมัน และสำหรับมาร์ชเบิร์นหมายถึงชื่อเล่นของนักบินอวกาศนาซากลุ่ม 19 ที่มีชื่อว่า The Peacocks หรือ นกยูง
ภารกิจ

ตามแผนเดิมภารกิจปฏิบัติการสเปซเอ็กซ์ครั้งที่สามในโครงการคอมเมอร์เชียลครูว์โปรแกรมนี้ ยานถูกกำหนดให้ปล่อยในวันที่ 31 ตุลาคม 2021 แต่ถูกเลื่อนออกไปเป็นวันที่ 3 พฤศจิกายน 2021 เนื่องจากสภาพอากาศในมหาสมุทรแอตแลนติกไม่เอื้ออำนวย และเลื่อนออกไปอีกครั้งเป็นวันที่ 7 พฤศจิกายน 2021 เนื่องจากปัญหาทางการแพทย์เล็กน้อยของนักบินอวกาศ เนื่องจากมีการประเมินว่าสภาพอากาศจะเลวร้าย จึงได้เลื่อนการปล่อยยานอีกครั้งเป็นวันที่ 9 พฤศจิกายน 2021
เนื่องจากความล่าช้าในการปล่อยยาน นาซาจึงได้ตัดสินใจนำนักบินอวกาศจากภารกิจครูว์-2 ที่ได้ปฏิบัติภารกิจบนสถานีอวกาศนานาชาติกลับโลกก่อนที่จะปล่อยยานครูว์-3 นับเป็นการส่งไม้ต่อลูกเรือสถานีอวกาศนานาชาติทางอ้อมครั้งแรกของครูว์ดรากอน สเปซเอ็กซ์ครูว์-2 ได้ออกจากสถานีอวกาศเมื่อวันที่ 8 พฤศจิกายน และตกลงมาถึงโลกเมื่อวันที่ 9 พฤศจิกายน 2021 สุดท้ายยานสเปซเอ็กซ์ครูว์-3 จึงได้ถูกปล่อยเมื่อวันที่ 11 พฤศจิกายน 2021 เวลา 02:03:31 UTC ณ แหลมคะแนเวอรัล
ภารกิจในส่วนของยุโรปมีชื่อว่า "Cosmic Kiss"
นักบินอวกาศสเปซเอ็กซ์ครูว์-3 ของนาซาเข้าร่วมการซ้อมนับถอยหลังที่ศูนย์อวกาศเคนเนดีในฟลอริดาเมื่อวันที่ 28 ตุลาคม 2021 เพื่อเตรียมพร้อมการปล่อยยานในวันที่ 11 พฤศจิกายน 2021
สแควร์วัน

สภาพแบบสุ่ม
สภาพหลังแก้ปัญหาสำเร็จ
สแควร์วัน (อังกฤษ: Square One) เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก ประกอบด้วยชิ้นส่วนที่มีลักษณะแตกต่างออกไป ทำให้วิธีการหมุนแตกต่างจากลูกบาศก์ของรูบิก
การเรียงสับเปลี่ยน

สแควร์วันมีวิธีการเรียงสับเปลี่ยนที่แตกต่างกันทั้งหมด 170 × 2 × 8! × 8! = 552,738,816,000 วิธี
การแข่งขันและสถิติ

สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้สแควร์วันได้เร็วที่สุดอย่างเป็นทางการในปัจจุบันคือ 4.59 วินาที โดย Martin Vædele Egdal ในการแข่งขัน Danish Championship 2020 ส่วนสถิติในเวลาเฉลี่ย 5 ครั้ง คือ 6.54 วินาที โดย Vicenzo Guerino Cecchini ในการแข่งขัน Bernô Feet Friendship 2019
ดูเพิ่ม

ลูกบาศก์ของรูบิก
ลูกบาศก์พกพา
การล้างแค้นของรูบิก
ลูกบาศก์ศาสตราจารย์
วี-คิวบ์ 6
วี-คิวบ์ 7
พีรามิงส์
เมกะมิงส์
สกิวบ์
นาฬิกาของรูบิก
สแลกแวร์

| --- | --- |

สแลกแวร์ 15.0
ผู้พัฒนา: Patrick Volkerding
ตระกูล: ลินุกซ์
สถานะ: ปัจจุบัน/เสถียร
รูปแบบ รหัสต้นฉบับ: โอเพนซอร์ส
วันที่เปิดตัว: 17 กรกฎาคม 1993; 31 ปีก่อน (1993-07-17)
รุ่นเสถียร: Slackware 15.0 / 2 กุมภาพันธ์ 2022 (2 ปีก่อน) (2022-02-02)
ภาษาสื่อสาร: หลายภาษา
วิธีการอัปเดต: pkgtool, slackpkg
ตัวจัดการ แพกเกจ: pkgtool, slackpkg
แพลตฟอร์ม ที่รองรับ: IA-32, x86-64, ARM
ชนิดเคอร์เนล: Monolithic (ลินุกซ์ เคอร์เนล)
ส่วนติดต่อผู้ใช้ปริยาย: CLI
สัญญาอนุญาต: หลากหลาย เน้นหลักที่ GPL และ GFDL
เว็บไซต์: www.slackware.com
ภาพหน้าจอในโหมดกราฟิก
สแลกแวร์ใช้ภาพของทักซ์คาบกล้องยาเป็นมาสคอต
สแลกแวร์ (อังกฤษ: Slackware) เป็นระบบปฏิบัติการจำพวกการแจกจ่ายลินุกซ์ที่เสรีและต้นทางเปิด ที่พัฒนาขึ้นโดย Patrick Volkerding โปรแกรมเมอร์ชาวอเมริกัน โดยปรับปรุงมาจาก Softlanding Linux System (SLS Linux) เผยแพร่เป็นครั้งแรกเมื่อปี ค.ศ. 1993  และยังมีการพัฒนาต่อเนื่องจนถึงปัจจุบัน  เป็นลินุกซ์ดิสทริบิวชันที่เก่าแก่ที่สุด ที่ยังมีการพัฒนาอยู่
สแลกแวร์พัฒนาขึ้นโดยมุ่งเน้นไปที่เสถียรภาพและความเรียบง่าย เป็นระบบปฏิบัติการแบบยูนิกซ์ (Unix-like) มีรูปแบบการใช้งานคล้ายคลึงกับยูนิกซ์ มีการตั้งค่าในเท็กซ์โหมด
สแลกแวร์รุ่นแรก ใช้ชื่อว่า Slackware 1.00 เผยแพร่ในรูปแบบอิมเมจไฟล์ของฟลอปปีดิสก์ขนาด 3½ นิ้ว จำนวน 24 แผ่น เปิดให้ผู้ใช้ทั่วไปสามารถดาวน์โหลดผ่านเซิร์ฟเวอร์ FTP เป็นครั้งแรกเมื่อวันที่ 16 กรกฎาคม ค.ศ. 1993  ปัจจุบันการพัฒนาสแลกแวร์ดำเนินการโดย Slackware Linux, Inc รุ่นล่าสุดคือรุ่น 12.2
แหล่งข้อมูลอื่น

Slackware website
The Revised Slackware Book Project
The Slackware Linux Basics book เก็บถาวร 2005-11-09 ที่ เวย์แบ็กแมชชีน
The Slack World (Magazine)
Unofficial History of Slackware releases เก็บถาวร 2008-03-23 ที่ เวย์แบ็กแมชชีน
สแกนดิเนเวียนแอร์ไลน์คอนเน็ก

สแกนดิเนเวียนแอร์ไลน์ไอร์แลนด์ (อังกฤษ: Scandinavian Airlines Ireland) รู้จักกันในชื่อ เอสเอเอสคอนเน็ก หรือชื่อเดิม เอสเอเอสไอร์แลนด์ เป็นสายการบินสัญชาติไอร์แลนด์ที่เป็นสายการบินลูกของสแกนดิเนเวียนแอร์ไลน์ ซึ่งทั้งหมดอยู่ภายใต้กลุ่มสายการบินเอสเอเอส สายการบินให้บริการเที่ยวบินให้กับเอสเอเอสด้วยเครื่องบินแอร์บัส เอ320นีโอ
ประวัติ

เอสเอเอสก่อตั้งสายการบินลูกในชื่อ เอสเอเอสไอร์ไลน์ ในช่วงต้นปี 2017 โดยมีแผนที่จะทำการบินในวันที่ 1 พฤศจิกายน ค.ศ. 2017 เดิมสายการบินมีแผนที่จะได้รับมอบแอร์บัส เอ320นีโอลำใหม่เก้าลำ โดยห้าลำจะทำการบินออกจากท่าอากาศยานลอนดอนฮีทโธรว์ และต่อมาจากมาลากาในฤดูใบไม้ผลิของปี 2018 โดยอีกสี่ลำจะดำเนินการภายใต้สายการบินแม่
ฝูงบิน

ณ เดือนพฤษภาคม ค.ศ. 2024 เอสเอเอสคอนเน็กมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> C | ผู้โดยสาร> Y | ผู้โดยสาร> M | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- |
| แอร์บัส เอ320นีโอ | 30 | — | — | — | 180 | 180 | ให้บริการสำหรับสแกนดิเนเวียนแอร์ไลน์ |
|  | 30 | รวม |  |  |  |  |  |
เอสเอเอสคอนเน็กมีอายุฝูงบินเฉลี่ย 2.8 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สแกนดิเนเวียนแอร์ไลน์คอนเน็ก
แอร์บัส เอ320นีโอของเอสเอเอสคอนเน็ก
สแมกส์ เจ0723.3-7327

| สแมกส์ เจ0723> 3-7327 |
| --- | --- |
ห้วงอวกาศลึกภาพแรกของเวบบ์ ภาพอินฟราเรดจากกล้องโทรทรรศน์อวกาศเจมส์ เวบบ์
ข้อมูลสังเกต (ต้นยุคอ้างอิง J2000)
กลุ่มดาว: ปลาบิน
ไรต์แอสเซนชัน: 07h 23m 19.5s
เดคลิเนชัน: -73° 27′ 15.6″
การเลื่อนไปทางแดง: 0.390
รายละเอียดอื่น ๆ
PSZ1 G284.97-23.69, PLCKESZ G284.99-23.70
ดูเพิ่ม: กลุ่มและกระจุกดาราจักร, รายชื่อกลุ่มกระจุกดาราจักร
สแมกส์ เจ0723.3-7327 (อังกฤษ: SMACS J0723.3-7327) เป็นกระจุกดาราจักรซึ่งอยู่ห่างออกไป 5.12 พันล้านปีแสงภายในกลุ่มดาวปลาบินทางซีกฟ้าใต้ (RA/Dec = 110.8375, −73.4391667) กระจุกนี้เป็นหย่อมท้องฟ้าที่มองเห็นได้จากซีกโลกใต้ กล้องโทรทรรศน์อวกาศฮับเบิลและกล้องโทรทรรศน์อื่น ๆ มักติดตามถ่ายภาพกระจุกนี้เพื่อเสาะหาอดีตอันไกลโพ้น
สแมกส์ เจ0723.3-7327 เป็นเป้าหมายของการถ่ายภาพสีเต็มรูปแบบภาพแรกที่กล้องโทรทรรศน์อวกาศเจมส์ เวบบ์ ถ่ายโดยใช้กล้องเนอร์แคมและเปิดเผยสู่สาธารณชน ก่อนหน้านี้กล้องโทรทรรศน์อวกาศฮับเบิลในโครงการสำรวจกระจุกขนาดใหญ่ทางใต้ (สแมกส์) รวมทั้งกล้องโทรทรรศน์อวกาศพลังค์และกล้องโทรทรรศน์อวกาศจันทราเคยสังเกตการณ์กระจุกนี้มาแล้ว
แหล่งข้อมูลอื่น

SMACS J0723.3-7327 เว็บไซต์เก็บถาวรมรดกเอสทีซีไอ. ฮับเบิล
NASA’s Webb Delivers Deepest Infrared Image of Universe Yet นาซ่าแถลงข่าว
สแตนดาร์ดออยล์

| --- | --- |

ประเภท: Cleveland, Ohio Corporation (1870–1882) Business Trust (1882–1892) รัฐนิวเจอร์ซีย์ Holding Company (1899–1911)
อุตสาหกรรม: น้ำมันและแก๊ส
ก่อตั้ง: 1870
ผู้ก่อตั้ง: จอห์น ดี. ร็อกเกอะเฟลเลอร์ 
เลิกกิจการ: 1911
ถัดไป: ดูในบทความ
สำนักงานใหญ่: คลีฟแลนด์ รัฐโอไฮโอ (1870–1885)  นครนิวยอร์ก รัฐนิวยอร์ก (1885–1911)
บุคลากรหลัก: จอห์น ดี. ร็อกเกอะเฟลเลอร์, ผู้ก่อตั้งและประธาน Stephen V. Harkness, นักลงทุนเริ่มแรก  Henry M. Flagler, ผู้บริหารอาวุโส  John D. Archbold, รองประธาน  William Rockefeller, ผู้บริหารอาวุโสและผู้แทนนิวยอร์ก  Samuel Andrews, นักเคมีและหัวหน้าปฏิบัติการกลั่น  Charles Pratt, ผู้บริหารอาวุโส  Henry H. Rogers, ผู้บริหารอาวุโส  Oliver H. Payne, ผู้บริหารอาวุโส  Daniel O'Day, ผู้บริหารอาวุโส  Jabez A. Bostwick, ผู้บริหารอาวุโสและหัวหน้าเหรัญญิก  William G. Warden, ผู้บริหารอาวุโส   Jacob Vandergrift, ผู้บริหารอาวุโส
ผลิตภัณฑ์: เชื้อเพลิง, สารหล่อลื่น, ปิโตรเคมี
พนักงาน: 60,000 (1909)
บริษัท สแตนดาร์ดออยล์ จำกัด (อังกฤษ: Standard Oil Co. Inc) เป็นอดีตบริษัทในสหรัฐอเมริกาที่ผลิต ขนส่ง กลั่น และทำการตลาดผลิตปิโตรเลียม บริษัทเริ่มก่อตั้งที่รัฐโอไฮโอเมื่อ ค.ศ. 1870 และเคยเป็นผู้กลั่นน้ำมันรายใหญ่ที่สุดของโลก สถานะการเป็นบรรษัทข้ามชาติที่ใหญ่ที่สุดแห่งหนึ่งของโลกของสแตนดาร์ดออยล์จบลงใน ค.ศ. 1911 เมื่อศาลสูงสุดแห่งสหรัฐอเมริกาวินิจฉัยชี้ขาดว่าสแตนดาร์ดออยล์ผูกขาดตลาดอย่างผิดกฎหมาย
สแตนดาร์ดออยล์เริ่มเข้าสู่ตลาดจากการรวมธุรกิจโรงกลั่นก่อน จากนั้นจึงบุกเข้าสู่ธุรกิจอื่นที่เชื่อมต่ออยู่ในห่วงโซ่อุปทาน สแตนดาร์ดออยล์เป็นผู้บุกเบิกการตั้งทรัสต์ทางธุรกิจ  โดยรวมการผลิตและการขนส่งไว้ด้วยกัน ลดต้นทุน และตัดราคาคู่แข่ง  มีผู้วิจารณ์ว่าสแตนดาร์ดออยส์ใช้วิธีตั้งราคาที่ดุเดือดเพื่อทำลายคู่แข่งและสร้างระบบผูกขาดที่เป็นภัยแก่ผู้บริโภค
จอห์น ดี. ร็อกเกอะเฟลเลอร์ เป็นผู้ก่อตั้ง ประธาน และผู้ถือหุ้นใหญ่ของบริษัท เมื่อมีการยุบแยกทรัสต์ออกเป็น 33 บริษัทย่อย ร็อกเกอะเฟลเลอร์เป็นบุคคลที่รวยที่สุดในโลก
แหล่งข้อมูลอื่น

The Dismantling of The Standard Oil Trust
The History of the Standard Oil Co. เก็บถาวร 2018-11-24 ที่ เวย์แบ็กแมชชีน by Ida Tarbell
Educate Yourself- Standard Oil -- Part I เก็บถาวร 2004-12-20 ที่ เวย์แบ็กแมชชีน
Witch-hunting เก็บถาวร 2018-09-12 ที่ เวย์แบ็กแมชชีน for Robber Barons: The Standard Oil Story by Lawrence W. Reed—argues Standard Oil was not a coercive monopoly.
The Truth About the "Robber Barons"—arguing that Stand Oil was not a monopoly.
Google Books: Dynastic America and Those Who Own It, 2003 (1921), by Henry H. Klein
Standard Oil Trust original Stock Certificate signed by John. D. Rockefeller, William Rockefeller, Henry M. Flagler and Jabez Abel Bostwick - 1882 เก็บถาวร 2018-09-12 ที่ เวย์แบ็กแมชชีน
Whatever happened to Standard Oil?: Pre-1911 and Post-1911 เก็บถาวร 2006-06-18 ที่ เวย์แบ็กแมชชีน—Timeline of the various subsidiaries
Standard Oil around the World: Post-1911 เก็บถาวร 2013-09-28 ที่ เวย์แบ็กแมชชีน
CHARLES A. WHITESHOT: THE OIL-WELL DRILLER.A HISTORY OF THE WORLD'S GREATEST ENTERPRISE, THE OIL INDUSTRY Publisher: MANNINGTON 1905
จอห์น ดี. ร็อกเกอะเฟลเลอร์ ใน ค.ศ. 1872 หลังจากตั้งสแตนตาร์ดออยล์ได้ไม่นาน
เอกสารการจดทะเบียนสแตนดาร์ดออยล์ ลงนามโดย John D. Rockefeller, Henry M. Flagler, Samuel Andrews, Stephen V. Harkness และ William Rockefeller
โรงกลั่นสแตนดาร์ดออยล์หมายเลข 1 ในเมืองคลีฟแลนด์ รัฐโอไฮโอ ค.ศ. 1897
สุภาพบุรุษไทยแลนด์

| --- | --- |
ก่อตั้ง: 2012; 12 ปีที่แล้ว (2012)
ประเภท: การประกวดความงาม
สํานักงานใหญ่: กรุงเทพมหานคร
ที่ตั้ง:  ไทย
สมาชิก  : มิสเตอร์อินเตอร์เนชันแนล
ภาษาทางการ : ไทย
สุภาพบุรุษไทยแลนด์ (อังกฤษ: Mister Thailand Gentleman) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2555 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล
รายนามผู้ดำรงตำแหน่งสุภาพบุรุษไทยแลนด์

| ปี พ> ศ. (ค.ศ.) | ผู้ดำรงตำแหน่ง | จังหวัด | สถานที่จัดประกวด | จังหวัดเจ้าภาพ | ผู้เข้าประกวด |
| --- | --- | --- | --- | --- | --- |
| 2556 (2013) | ณัฐวัตน์ รุ่งเรืองวรวัฒน์ | ขอนแก่น | โรงภาพยนตร์ อีนิกมา เดอะ ชาโดว์ สกรีน, ศูนย์การค้าสยามพารากอน | กรุงเทพมหานคร | 20 |
| 2555 (2012) | ปิยะนัส สุจริต | สมุทรปราการ | โรงแรมมิราม่า | กรุงเทพมหานคร | 12 |
รายนามผู้ดำรงตำแหน่งสุภาพบุรุษไทยแลนด์ > เรียงลำดับจังหวัดของผู้ชนะ

| 0 | 1 | 2 |
| --- | --- | --- |
| จังหวัด | จำนวน | ปีที่ชนะ |
| ขอนแก่น | 1 | 2013 |
| สมุทรปราการ | 1 | 2012 |
รายนามผู้ดำรงตำแหน่งสุภาพบุรุษไทยแลนด์ > รองชนะเลิศ

| 0 | 1 | 2 |
| --- | --- | --- |
ปี: รองชนะเริศ
| 2556 | อัญชนะ พุ่มวงศ์ | ณัฏฐอัฌชา ชัยคช |
| 2555 | มุขพล โปษกะบุตร | กรินทร์ยุทธ์ จินดาวัฒน์ |
ตัวแทนในการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ตัวแทนในการประกวดระดับนานาชาติ > มิสเตอร์อินเตอร์เนชันแนล

บทความหลัก: มิสเตอร์อินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2012 | ปิยะนัส สุจริต | สมุทรปราการ | เข้ารอบ 16 คนสุดท้าย | มิสเตอร์คอนจีเนียลีตี |
ตัวแทนในการประกวดระดับนานาชาติ > แมนฮันต์อินเตอร์เนชันแนล

บทความหลัก: แมนฮันต์อินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2012 | มุขพล โปษกะบุตร | กรุงเทพมหานคร | เข้ารอบ 15 คนสุดท้าย | รองอันดับ 4 – ชุดประจำชาติยอดเยี่ยม |
ตัวแทนในการประกวดระดับนานาชาติ > มิสเตอร์เวิลด์

บทความหลัก: มิสเตอร์เวิลด์
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2012 | วันเฉลิม วัชโรบล | กรุงเทพมหานคร | ไม่ได้เข้าร่วมการประกวด | ไม่ได้เข้าร่วมการประกวด |
การจัดการประกวด > สุภาพบุรุษไทยแลนด์ 2013

| สุภาพบุรุษไทยแลนด์ |
| --- | --- |
วันที่: 27 ตุลาคม พ.ศ. 2556
สถานที่จัด: โรงภาพยนตร์ อีนิกมา เดอะ ชาโดว์ สกรีน, ศูนย์การค้าสยามพารากอน , กรุงเทพมหานคร, ประเทศไทย
เข้าร่วมประกวด: 20
สุภาพบุรุษไทยแลนด์ 2013 ถือได้ว่าเป็นการประกวดสุภาพบุรุษไทยแลนด์ที่ถูกจัดขึ้นเป็นครั้งที่ 2 การประกวดรอบตัดสินจัดขึ้นเมื่อวันที่ 27 ตุลาคม 2556 ณ โรงภาพยนตร์ อีนิกมา เดอะ ชาโดว์ สกรีน (Enigma: The Shadow Screen) ศูนย์การค้าสยามพารากอน โดยผู้ชนะการประกวดในครั้งนี้ คือ ณัฐวัตน์ รุ่งเรืองวรวัฒน์ ซึ่งจะได้เป็นตัวแทนประเทศไทยในการประกวด Man Models International 2014 ที่จะจัดขึ้นเป็นครั้งแรกในประเทศไทย
การจัดการประกวด > สุภาพบุรุษไทยแลนด์ 2013 > ผู้เข้าประกวด

ชนะเลิศ
รองชนะเลิศ
ผู้ที่ผ่านรอบคัดเลือกเข้าสู่รอบ 20 คนสุดท้ายของการประกวดสุภาพบุรุษไทยแลนด์ 2013 มีรายชื่อดังต่อไปนี้:
| หมายเลข | ผู้เข้าประกวด | อายุ | น้ำหนัก | ส่วนสูง | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
| 1 | ภคพงศ์ เทียนทอง (โอ๊ต) | 21 | 78 กิโลกรัม | 1.86 m (6 ft 1 in) |  | MISTER PHOTOGENIC |
| 2 | รณกฤต คุ้มม่วง (อาท) | 20 | 69 กิโลกรัม | 1.81 m (5 ft 11 in) |  | MISTER GOOD PERSONALITY |
| 3 | เจษฎา อันทะเกต (โซ่) | 23 | 78 กิโลกรัม | 1.85 m (6 ft 1 in) |  | MISTER SMILE OF SIAM |
| 5 | วุฒิวัฒน์ ฐิติจรัสธนโชติ (เบนซ์) | 23 | 70 กิโลกรัม | 1.78 m (5 ft 10 in) |  | MISTER HEALTHY SKIN |
| 6 | ธวัชชัย ทัศนาวิน (อาร์ท) | 18 | 80 กิโลกรัม | 1.85 m (6 ft 1 in) |  |  |
| 7 | ชิตพล แซนเนอร์ (ทิมมี่) | 19 | 68 กิโลกรัม | 1.83 m (6 ft 0 in) |  | MISTER FASHION MODEL |
| 8 | วัชรพงศ์ หมื่นสังข์ (ดรีม) | 19 | 69 กิโลกรัม | 1.81 m (5 ft 11 in) |  |  |
| 9 | พลธวัฒน์ สกุลยลไพศาล (โฟร์ท) | 20 | 67 กิโลกรัม | 1.79 m (5 ft 10 in) |  | BEST PERFORMANCE |
| 10 | ภัทรพันธุ์ อังอติชาติ (เพิ่ม) | 18 | 70 กิโลกรัม | 1.78 m (5 ft 10 in) |  | CUTE BOY THAILAND |
| 11 | ณัฏฐอัฌชา ชัยคช (ไบรอั้ล) | 21 | 65 กิโลกรัม | 1.78 m (5 ft 10 in) | MISTER STARWELL | MISTER CONGENIALITY |
| 12 | นัทธพงศ์ รัตรองใต้ (กอล์ฟ) | 18 | 65 กิโลกรัม | 1.77 m (5 ft 10 in) |  | RISING STAR |
| 13 | ณัฐวัตน์ รุ่งเรืองวรวัฒน์ (บาส) | 21 | 72 กิโลกรัม | 1.80 m (5 ft 11 in) | สุภาพบุรุษไทยแลนด์ |  |
| 14 | อัญชนะ พุ่มวงศ์ (เบิร์ท) | 20 | 77 กิโลกรัม | 1.83 m (6 ft 0 in) | เอกบุรุษไทยแลนด์ |  |
| 15 | คริษฐ์ สารพันธ์ (เฟิร์ส) | 19 | 77 กิโลกรัม | 1.86 m (6 ft 1 in) |  |  |
| 16 | ภูธน หงส์สุวรรณมาศ (เจ้านาย) | 19 | 65 กิโลกรัม | 1.78 m (5 ft 10 in) |  | MISTER SUPERSTAR |
| 17 | ดลสุข พิมพา (ดล) | 25 | 70 กิโลกรัม | 1.83 m (6 ft 0 in) |  |  |
| 18 | พุฒิพงษ์ เอี่ยมศริยารักษ์ (วิง) | 24 | 63 กิโลกรัม | 1.78 m (5 ft 10 in) |  |  |
| 19 | สุขุม สุนทรมโนคติ (บอย) | 19 | 69 กิโลกรัม | 1.80 m (5 ft 11 in) |  | MISTER SMART MODEL MISTER POPULAR VOTE |
| 20 | จีรศักดิ์ เชยสุวรรณ (บาส) | 20 | 69 กิโลกรัม | 1.84 m (6 ft 0 in) |  |  |
การจัดการประกวด > สุภาพบุรุษไทยแลนด์ 2012

| สุภาพบุรุษไทยแลนด์ |
| --- | --- |
วันที่: 13 ตุลาคม พ.ศ. 2555
สถานที่จัด: โรงแรมมิราม่า กรุงเทพ, กรุงเทพมหานคร, ประเทศไทย
เข้าร่วมประกวด: 12
สุภาพบุรุษไทยแลนด์ 2012 ถือได้ว่าเป็นการประกวดมิสเตอร์ไทยแลนด์อินเตอร์เนชันแนลที่ถูกจัดขึ้นเป็นครั้งที่ 1 การประกวดรอบตัดสินจัดขึ้นเมื่อวันที่ 13 ตุลาคม 2555 ณ โรงแรมมิราม่า กรุงเทพ, กรุงเทพมหานคร โดยผู้ชนะการประกวดในครั้งนี้ คือ ปิยะนัส สุจริต ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2012 และมุขพล โปษกะบุตร จะได้เป็นตัวแทนเข้าร่วมประกวดแมนฮันต์อินเตอร์เนชันแนล 2012
การจัดการประกวด > สุภาพบุรุษไทยแลนด์ 2012 > ผู้เข้าประกวด

ชนะเลิศ
รองชนะเลิศ
ผู้ที่ผ่านรอบคัดเลือกเข้าสู่รอบ 12 คนสุดท้ายของการประกวดสุภาพบุรุษไทยแลนด์ 2012 มีรายชื่อดังต่อไปนี้:
| หมายเลข | ผู้เข้าประกวด | อายุ | น้ำหนัก | ส่วนสูง | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
| 1 | จักรี ผันกลาง (โนโน่) | 21 | 73 กิโลกรัม | 1.80 m (5 ft 11 in) |  |  |
| 2 | มัครานนท์ ทานะ (บูม) | 22 | 76 กิโลกรัม | 1.86 m (6 ft 1 in) |  |  |
| 3 | ธชาพรรธน์ เจตนานุศาสตร์ (เคน) | 21 | 77 กิโลกรัม | 1.87 m (6 ft 2 in) |  | Smart Model |
| 5 | ติณภพ โพธิ์พรหม (ภพ) | 52 | 69 กิโลกรัม | 1.80 m (5 ft 11 in) |  | รอยยิ้มแห่งสยาม |
| 6 | มุขพล โปษกะบุตร (พอล) | 27 | 77 กิโลกรัม | 1.82 m (6 ft 0 in) | เอกบุรุษไทยแลนด์ |  |
| 7 | ราชกฤษณ์ กฤษณะราช (เบน) | 23 | 70 กิโลกรัม | 1.75 m (5 ft 9 in) |  | พัฒนาการยอดเยี่ยม |
| 8 | กิตติพงศ์ กมลรัตน์ (โอ๊ต) | 25 | 76 กิโลกรัม | 1.82 m (6 ft 0 in) |  | ขวัญใจปวงชน Mister Holy Man |
| 9 | ธณภัทร เล็กยิ้ม (บอส) | 25 | 80 กิโลกรัม | 1.90 m (6 ft 3 in) |  | ขวัญใจสื่อมวลชน |
| 10 | อุดมศักดิ์ ไทยอภิบาลกุล (อาเฟย) | 21 | 85 กิโลกรัม | 1.90 m (6 ft 3 in) |  | มิตรภาพยอดเยี่ยม  Fashion Model  |
| 11 | ปิยะนัส สุจริต (บิ๊ก) | 24 | 84 กิโลกรัม | 1.90 m (6 ft 3 in) | สุภาพบุรุษไทยแลนด์ |  |
| 12 | กรินทร์ยุทธ์ จินดาวัฒน์ (ช้าง) | 24 | 72 กิโลกรัม | 1.82 m (6 ft 0 in) | เอกบุรุษไทยแลนด์ |  |
| 13 | เรืองวิทย์ ภู่รุ่งเรือง (ตุลย์) | 22 | 71 กิโลกรัม | 1.78 m (5 ft 10 in) |  | Mister LA GRACE |
แหล่งข้อมูลอื่น

สุภาพบุรุษไทยแลนด์ ที่เฟซบุ๊ก
สุภาพบุรุษไทยแลนด์ ที่เฟซบุ๊ก
| ด ค กสุภาพบุรุษไทยแลนด์ |
| --- | --- |
สุภาพบุรุษไทยแลนด์:  2012  2013 
รายนาม:  ปิยะนัส สุจริต  ณัฐวัตน์ รุ่งเรืองวรวัฒน์ 
| ด ค กเวทีการประกวดนางงามและประกวดชายงามในประเทศไทย |
| --- | --- |
การประกวดผู้หญิง:  นางสาวไทย  มิสทีนไทยแลนด์  มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสซูปราเนชันแนลไทยแลนด์  มิสเอิร์ธไทยแลนด์  มิสสตาร์ไทยแลนด์  มิสทัวริซึมเวิลด์ไทยแลนด์  นางสาวถิ่นไทยงาม  มิสทัวริซึมควีนไทยแลนด์  มิสไชนิสอินเตอร์เนชั่นแนลไทยแลนด์  มิสเฮอริเทจไทยแลนด์  มิสโมเดลไทยแลนด์  มิสออเนชันส์ไทยแลนด์  มิสซิสไทยแลนด์  มิสซิสยูนิเวิร์สไทยแลนด์  มิสซิสไทยแลนด์เวิลด์  มิสซิสโนเบิลควีนไทยแลนด์  มิสซีสเอลิแกนท์ไทยแลนด์  เฟซออฟบิวตีไทยแลนด์  เวิลด์มิสยูนิเวอร์ซิตี้ไทยแลนด์  มิสโกลบอลบิวตีควีนไทยแลนด์  มิสทัวริซึมไทยแลนด์  มิสไทยแลนด์ไชนีสคอสมอส  มิสบิ้วตี้ควีนไทยแลนด์  มิสบีชอินเตอร์เนชันแนลไทยแลนด์  มิสสคูบาไทยแลนด์  มิสไทยแลนด์อาเซียน  มิสยูลีก  มิสออด๊าซ 
การประกวดผู้ชาย:  มิสเตอร์เวิลด์ไทยแลนด์  แมนฮันต์ไทยแลนด์  มิสเตอร์โกลบอลไทยแลนด์  มิสเตอร์อินเตอร์เนชันแนลไทยแลนด์  มิสเตอร์ซูปราเนชันแนลไทยแลนด์  มิสเตอร์เนชันแนลไทยแลนด์  มิสเตอร์สตาร์ไทยแลนด์  มิสเตอร์ทัวริซึมเวิลด์ไทยแลนด์  แมนออฟเดอะเอิร์ธไทยแลนด์  มิสเตอร์โมเดลไทยแลนด์  มิสเตอร์โกลบอลทีนไทยแลนด์  มิสเตอร์ยูนิเวิร์สไทยแลนด์  มิสเตอร์แกรนด์ยูนิเวิร์สไทยแลนด์  มิสเตอร์แลนด์สเคปส์ไทยแลนด์  มิสเตอร์เวิร์คคิงเมนไทยแลนด์  มิสเตอร์ยูไนเต็ดไทยแลนด์  ไทยแลนด์แมนออฟเดอะเยียร์  แมนอินเตอร์เนชันแนลไทยแลนด์  มิสเตอร์อีโคอินเตอร์เนชันแนลไทยแลนด์  มิสเตอร์ยูนิเวอร์แซลแอมบาสซาเดอร์ไทยแลนด์  มิสเตอร์ไทยแลนด์  สุภาพบุรุษไทยแลนด์  พีดีเอ็นไทยแลนด์แมนออฟเดอะเยียร์ 
การประกวดแอลจีบีที:  มิสทิฟฟานี่ยูนิเวิร์ส  มิสเตอร์เกย์เวิลด์ไทยแลนด์  มิสทรานส์สตาร์ไทยแลนด์  มิสทรานส์ไทยแลนด์  มิสควีนออฟยูนิเวิร์สบิวตี้ไทยแลนด์ 
การประกวดโมเดล:  ไทยซุปเปอร์โมเดลคอนเทสต์/สมาร์ทบอย  อีลีทโมเดลลุคไทยแลนด์  ซุปเปอร์โมเดลไทยแลนด์  แอสนี่แมนแอนด์วูแมนไทยแลนด์ 
การประกวดอื่นๆ:  ปรินส์แอนด์ปรินส์เซสไทยแลนด์  มิสมิสเตอร์มิสควีนมิสซิสเดฟไทยแลนด์  เบสท์โมเดลไทยแลนด์  มิสเตอร์แอนด์มิสเอเชียไทยแลนด์
สเปซเอ็กซ์ แอกเซียมสเปซ-1

| SpaceX Axiom Space-1 |
| --- | --- |
ยานสเปซเอ็กซ์ดรากอน 2พร้อมกลับจรวดฟัลคอน 9 ขณะเตรียมพร้อมในการปล่อยจากฐานปล่อยจรวด LC-39A

ประเภทภารกิจ: ท่องเที่ยวอวกาศ(สถานีอวกาศนานาชาติ)
ผู้ดำเนินการ: Axiom Space สเปซเอ็กซ์
COSPAR ID: 2022-037A
SATCAT no.: 52204
ระยะภารกิจ: ประมาณสิบวัน (แผนการ)
 

ข้อมูลยานอวกาศ
ชนิดยานอวกาศ: สเปซเอ็กซ์ดรากอน 2
ผู้ผลิต: สเปซเอ็กซ์
 

เริ่มต้นภารกิจ
วันที่ส่งขึ้น: 8 เมษายน 2022 15:17 UTC
จรวดนำส่ง: ฟัลคอน 9
ฐานส่ง: Kennedy Space Center, LC-39A
ผู้ดำเนินงาน: SpaceX
 

สิ้นสุดภารกิจ
ลงจอด: 18 เมษายน 2022
พิกัดลงจอด: มหาสมุทรแอตแลนติก
 

ลักษณะวงโคจร
ระบบอ้างอิง: Geocentric orbit
ระบบวงโคจร: วงโคจรต่ำของโลก
ความเอียง: 51.6°
 

Docking with ISS
Time docked: ประมาณแปดวัน (แผนการ)
 
Crew Dragon flights← -TBA → 
สเปซเอ็กซ์ แอกเซียม สเปซ-1 (อังกฤษ: SpaceX Axiom Space-1; AX-1  หรือ Ax1 ) เป็นแผนภารกิจของ สเปซเอ็กซ์ ครูวดรากอน ที่จะเดินทางไปยังสถานีอวกาศนานาชาติ (ISS) ซึ่งดำเนินการโดย SpaceX ในนามของแอกเซียมสเปซ เที่ยวบินนี้จะเริ่มใน 8 เมษายน 2022 15:17 UTC และขนส่งสี่คนไปยังสถานีอวกาศนานาชาติเป็นเวลาแปดวันโดยประมาณ ได้แก่ Michael López-Alegría  ในฐานะนักบินอวกาศที่ได้รับการฝึกฝนอย่างมืออาชีพซึ่งได้รับการว่าจ้างจาก Axiom Space, Tom Cruise และ Doug Liman สำหรับโครงการภาพยนตร์  และนักท่องเที่ยวอวกาศอีกหนึ่งคน